open-index/open-wikipedia-markdown huggingface dataset:
Մարդ-նվագախումբ

**Մարդ-նվագախումբ**, ֆրանսիական երաժշտական կինոկատակերգություն։ Գլխավոր դերում՝ Լուի դը Ֆյունեսը։

## Սյուժե
Խորեոգրաֆ և բալետի իմպրեսարիո (արտիստների ելույթների մասնավոր կազմակերպիչ կապիտալիստական երկրներում) Էվան Էվանսը (Լուի դը Ֆյունես) ղեկավարում է պարային խմբին և ուշադիր հետևում է, որ իր պարուհիները տղամարդկանց հետ չշփվեն և կենտրոնանան միայն աշխատանքի վրա։ Դրա համար նա ստիպված է լինում լինել շատ հայտնագործող և նույնիսկ մանիպուլյացիայի ենթարկել իր զարմիկի՝ Ֆիլիպի զգացմունքները։ Իր պարուհիներից մեկը՝ Էվանսը, թաքցնում է նրանից, որ երեխա ունի, որը իր դայակի հետ գտնվում է Իտալիայում։ Բայց Իտալիայում՝ գործուղման ժամանակ, նա իմանում է, որ խնամակալը էլ չի կարող երեխային խնամել և շտապ պետք է նրան փոխարինող գտնել։ Քանի որ դրա համար ժամանակ է անհրաժեշտ, թատերախմբի մասնակիցները որոշում են երեխային տալ Էվանսին և ասում են, որ նա Ֆիլիպի ապօրինի երեխան է։ Էվանսը խնամում է երեխային և սկսում է հարցաքննել Ֆիլիպին։ Ֆիլիպը խոստովանում է, որ 1 տարի առաջ Հռոմում մի աղջկա հետ էր ծանոթացել և նրա հետ մտերիմ հարաբերությունների մեջ էր։ Էվանսը և զարմիկը ուղևորվում են երեխայի մորը գտնելու։ Աղջիկը, որը պարզվեց սիցիլյացի էր, իրոք Ֆիլիպից երեխա էր ունեցել։ Հայտնվելով նրա տանը, Էվանսը և Ֆիլիպը ստանում են երկրորդ երեխային և հազիվ են հասցնում փախչել զայրացած սիցիլիացիներից։ Այդ դեպքում ո՞վ է առաջին երեխայի մայրը։ Ֆիլիպը մանրամասն սկսում է հիշել 1 տարի առաջ հռոմում կատարվածը։

## Հետաքրքիր փաստեր
Էվանսի և Ֆիլիպի դերակատարները իրական կյանքում հայր և որդի են։

## Դերերում
* **[[Լուի դը Ֆյունես]]** — *Էվան Էվանս*
* **Օլիվիե դը Ֆյունես** — *Ֆիլիպ*
* **Նոել Ադամ** — *Ֆրանսուազա*
* **Պակ Ադամս** — *Լինա*
* **Պոլ Պրեբուա** — *հյուրանոցի տնօրեն*
* **Ֆրանկո Ֆաբրիցի** — *Ֆրանսուազի ամուսինը*
* **Միշլին Լյուսսոնի** — *զբոսանավի հարբած կինը*
* **Մարտինա Կելլի** — *պարուհի, որը ամուսնանում է*
* **Տիբերիո Մուրդջա** — *սիցիլիացի աղջկա հայրը*
* **Մարկո Տուլլի** — * կոմիսար*
* **Ֆրանկո Վոլպի** — *մարկիզ*

## Աղբյուրներ
* Инфо и фотогалерея на web-yan.com  Доп. фотогалерея 
* Обзор фильма на LouisDeFunes.ru  Смотреть фильм 

Կատեգորիա:1970 ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:Իտալական ֆիլմեր
Կատեգորիա:Կատակերգական ժանրեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:1970-ականների ֆրանսերեն ֆիլմեր
Սուրբ Պետրոսի հրապարակ

**Սուրբ Պետրոսի հրապարակ** (), ընդարձակ հրապարակ Հռոմի Սուրբ Պետրոս տաճարի դիմաց։ Ունի երկու համաչափ կիսաշրջանների տեսք։ Այստեղ հավատացյալների մեծ բազմություն է հավաքվում, որպեսզի լսի Հռոմի պապին։ 1930–ական թվականներին Մուսոլինիի ջանքերով կառուցվել է Հռոմի կենտրոնից մինչև Սուրբ Պետրոսի հրապարակ ձգվող ընդարձակ փողոց, որն ստացել է «Հաշտության փողոց» անվանումը ()։

Հրապարակը շրջապատում են Բերնինիի նախագծած տոսկանյան կիսաշրջանաձև սյունաշարերը, որոնք տաճարի հետ կազմում են բանալու խորհրդանշական ձև։ Կենտրոնում եգիպտական կոթողն է, որը Հռոմ է բերել կայսր Կալիգուլան։ Ավանդությունը վկայում է, որ այն զարդարել է Ներոնի կրկեսը, որտեղ գլխատվել է Պետրոս առաքյալը։ Հենց այդ տեղում էլ վեր է խոյացել Սուրբ Պետրոսի տաճարը։ Հրապարակի կոթողը միակն է, որ անփոփոխ կանգնած է եղել մինչև Վերածննդի շրջանը։ Միջնադարում հռոմեացիները կարծում էին, որ կոթողի վերին մասի գնդաձև մասում պահվում է Հուլիոս Կեսարի աճյունի մոխիրը։

Կոթողի մոտից սալահատակին տրավերտինից ճառագայթներ են ձգվում այնպես, որ կոթողը գնոմոնի դեր է կատարում։

## Համայնապատկեր

## Ծանոթագրություններ

## Արտաքին հղումներ
* Ռոբերտո Պիպերնո։ «Սուրբ Պետրոսի հրապարակ»
* Վատիկանի կոթողը

Կատեգորիա:Վատիկան
Կատեգորիա:Հռոմի հրապարակներ
Դելֆին Հեկտորի

**Դելֆին Հեկտորի** (), Դելֆինների ցեղին պատկանող տեսակ, որը բնակվում է միայն Նոր Զելանդիայի ծովափնյա շրջաներում։ Երկարությունը մոտ 1,4 մ։ Այսօր գոյություն ունի մոտ 7000 առանձնյակ։

## Անվանում
Անվանվել է ի պատիվ պարոն Ջեյմս Հեկտորի (1834—1907), որը Վելինգտոնի թանգարանի հսկիչն էր և առաջինն էր հայտնաբերել տեսակը։ Առաջին անգամ պատշաճ կերպով նկարագրվել է 1881 թվականին կենսաբան Պյեր-Ջոզեֆ Վան Բենեդենի կողմից։

## Ենթատեսակներ
*Cephalorhynchus hectori maui* — Դելֆին Հեկտորիի ենթատեսակ։ Անհետացման ճանապարհին է․ այսօր մնացել է ընդամենը 110 առանձնյակ։

Մաորի անվանում են Հեկտորի դելֆիննեին *Tutumairekurai*, *Tupoupou* կամ *Popoto*.

## Աղբյուրներ
* Hector’s dolphin http://www.arkive.org/hectors-dolphin/cephalorhynchus-hectori/ 

Կատեգորիա:Դելֆիններ
Կատեգորիա:Վտանգված տեսակներ
Դանիելա Բիանկի

**Դանիելա Բիանկի** (, ), իտալացի դերասան, ճանաչված է «Սիրով Ռուսաստանից» ֆիլմի շնորհիվ, որտեղ նա խաղացել է Տատյանա Ռոմանովայի դերը։

## Կենսագրություն
Ապագա դերասանուհին ծնվել է հունվարի 31-ին Հռոմում։ 1960 թվականին նա զբաղեցրել է երկրորդ տեղը «Միսս Տիեզերքում», նվաճել է «Միսս լուսանկար» տիտղոսը։ Դերասանի կարիերան սկսվել է 1958 թվականին, այն բանից հետո, երբ տեսել են նրա լուսանկարներից մի քանիսը։ Դերասանական կրթություն չունի։ «Սիրով Ռուսաստանից» ֆիլմը դարձավ նրա հաջողության խաղաքարտը։ Դրանից հետո նրան սկսեցին հրավիրել շատ ռեժիսորներ, բայց այդ աշխատանքները նրան մեծ ճանաչում չբերեցին։
Նկարահանվել է բրիտանական, ֆրանսիական, իտալիական, ամերիկական և այլ ֆիլմերում։ Նշանավոր են համարվում նրա «Scacco Internazionale» և «Operation Kid Brother» ֆիլմերը։

## Ֆիլմագրություն
* Scacco internazionale (1968) as Helen Harris … aka The Last Chance (ԱՄՆ)
* OK Connery (1967) as Maya Rafis … aka Operation Kid Brother (ԱՄՆ)
* Dalle Ardenne all’inferno (1967) as Kristina von Keist … aka Dirty Heroes (Philippines: English title) (ԱՄՆ)
* Troppo per vivere… poco per morire (1967) as Arabella … aka Your Turn to Die (International: English title)
* Requiem per un agente segreto (1966) as Evelyn … aka Requiem for a Secret Agent (ԱՄՆ)
* Missione speciale Lady Chaplin (1966) as Lady Arabella Chaplin … aka Operation Lady Chaplin
* Zarabanda Bing Bing (1966) as Mercedes … aka Balearic Caper (ԱՄՆ)
* Ombrellone, L (1966) as Isabella Dominici … aka Weekend Wives
* Slalom (1965) as Nadia … aka Snow Job (ԱՄն։ TV title)
* Dr. Kildare as Francesca Paolini (3 սերիա, 1964)
* Tigre aime la chair fraiche, Le (1964) as Mehlica Baskine … aka Code Name: Tiger (ԱՄՆ)
* Domenica d’estate, Una (1962) as Donatella … aka Always on Sunday (ԱՄՆ)
* Démons de minuit, Les (1961) … aka Midnight Follies
* En cas de malheur (1958) (uncredited) … aka Love Is My Profession (ԱՄՆ)

## Աղբյուրներ
#․ ↑ Horsley, Carter B. From Russia With Love The City Review։

Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Իտալացի մոդելներ
Լատվիայի ազգագրական թանգարան

thumb|
thumb|Եկեղեցու ինտերիեր
**Լատվիայի ազգագրական թանգարան՝** Խոշորագույն թանգարաններից մեկը Եվրոպայում։

Թանգարանը կառուցվել է 1924 թվականին, հաճախորդների համար բաց է 1932 թվականից։

Թանգարանը տեղակայված է Յուգլաս լճի գեղատեսիլ ափին, քաղաքային շինարարությունից հեռու, գործնականորեն՝ Ռիգայի սահմանին։

84 հա տարածության վրա գտնվում է 118 բնակելի, տնտեսական, հասարակական փայտաշեն շինություններ, կառուցված 17-20-րդ դարերում Լիտվայի տարբեր պատմական շրջանների կառույցների նման։

## Ծանոթագրություններ

## Արտաքին հղումներ
*Сайт музея
*Виртуальный музей 
*Ежегодная ярмарка ремёсел в Этнографическом музее (360º панорамы, фотографии, звук)

Կատեգորիա:1924 հիմնադրումներ Լատվիայում
Կատեգորիա:1924 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Թանգարաններ բաց երկնքի տակ
Կատեգորիա:Ռիգայի թանգարաններ
Թուրքական սուրճ

մինի
**Արևելյան սուրճ** կամ **սուրճ թուրքական տարբերակով** (առավել հաճախ «թուրքական սուրճ»), սուրճ, որը պատրաստվում է աղացած սուրճի հատիկներից՝ ջազվեում կամ սրճեփում։ Ըստ նախընտրության կարող են ավելացնել շաքար։ Համընդհանուր սխալ կարծիք կա, թե սա սուրճի պատրաստման դասական տարբերակն է, սակայն դա ճիշտ չէ, քանի որ սա ուղղակի սուրճ պատրաստելու եղանակներից մեկն է։ Թուրքերը սուրճին անվանում են քահվե, որը արաբերենից փոխառություն է։

Թուրքական սուրճը մեծ տարածում ունի ամբողջ աշխարհում, սակայն առավել քան տարածված և կիրառելի է Միջին Արևելքում, Հյուսիսային Աֆրիկայում, Կովկասում, Բալկաններում և այլ վայրերում, որոնք ժամանակին Օսմանյան կայսրության մի մասն են կազմել։

«Արևելյան  սուրճ» կամ «թուրքական սուրճ» բառակապակցությունները սուրճի պատրաստման այս տեսակի եվրոպական և ամերիկյան անվանումներն են։ Մերձավոր Արևելքում այն անվանում են ուղղակի սուրճ։ Մի շարք այլ երկրներում այն անվանում են այլ կերպ։ Արևելյան ազգերը սուրճի մրուրով նաև գուշակություններ են կատարում։ Թուրքերը գտնում են, որ սուրճը չի կարելի բաժակի մեջ լցնելուց հետո միանգամից խմել, անհրաժեշտ է թողնել, որ այն մի փոքր հովանա։ Շատ հաճախ Թուրքիայում սուրճին ավելացնում են աննշան քանակությամբ դարչին։ Բույրը էլի ավելի արտահայտիչ դարձնելու համար սուրճին ավելացնում են նաև աննշան քանակությամբ աղ։ Սկզբնական շրջանում թուրքերը սուրճը պատրաստել են ավազի վրա։ Սուրճի մեջ կարելի է շաքարի փոխարեն ավելացնել խտացրած կաթ կամ մեղր։ Օսմանյան կայսրությունում սուլթանին սուրճը մատուցում էին ընկույզի հետ միասին։ Թուրքիայում կա այսպիսի մի սովորույթ, եթե հարսանիքի հյուրերին չեն հյուրասիրում սուրճ, ապա հյուրը կարող է հեռանալ հարսանիքից, առանց տալու իր նվերը նորապսակներին։

## Ծանոթագրություններ

Կատեգորիա:Արևելյան խոհանոց
Կատեգորիա:Թուրքական խոհանոց
Կատեգորիա:Թուրքական հայտնագործություններ
Կատեգորիա:Թուրքիայի մշակույթ
Կատեգորիա:Սուրճ
Անտոնի վան Լևենհուկ

**Անտոնի վան Լևենհուկ** (, ), հոլանդացի գիտնական, հայտնագործել է կենդանի էակների՝ միկրոօրգանիզմներ և օրգանիզմներ, որոնք մեծ դեր են խաղում բնության մեջ և մարդու կյանքում։

## Գործունեություն
Անտոնի վան Լևենհուկն ապրում էր հոլանդական Դելֆտ քաղաքում և պապի ու հոր նման բրդի առևտրով էր զբաղվում։

Ամեն օր, ազատ րոպեներին, Լևենհուկը փակվում էր իր տան ետնասենյակում, ուր ոչ ոք չէր համարձակվում մտնել։ Այնտեղ նա խոշորացնող ապակիներ՝ ոսպնյակներ էր հղկում և նրանց օգնությամբ զննում ջրի կաթիլներ, փայտի կտորներ, բույսերի տերևներ։ Ուռուցիկ ոսպնյակի տակ ջրափոսից վերցրած թափանցիկ, հազիվ կանաչավուն կաթիլը մի ամբողջ աշխարհի էր վերածվում, ուր բնակվում էին բազմաթիվ «մանրագույն գազանիկներ»։
 
Դրանցից ոմանք դանդաղաշարժ էին, մյուսները ձկնիկների նման այս ու այն կողմ էին նետվում, մի մասը փուչիկի պես կլոր էր, ուրիշները նման էին խցանահանի։

Լևենհուկը մանրազնին նկարագրում էր այն ամենը, ինչ տեսնում էր, և իր նկարագրություններին կցում այս կամ այն «գազանիկի» տեսքը պատկերող նկարներ։

Ողջ Եվրոպային հայտնի գիտնականներն անհամբերությամբ էին սպասում հոլանդացի վաճառականի նամակներին։ Լոնդոնի թագավորական ընկերության (այսպես է կոչվում Անգլիայի գիտությունների ակադեմիան) անդամները, ինքը՝ մեծն Իսահակ Նյուտոնն ու նշանավոր ֆիզիկոս Ռոբերտ Բոյլը ուշադրությամբ հետևում էին Լևենհուկի հաղորդումներին։

## Հայտնագործություններ
Լևենհուկը հայտնագործեց կենդանի էակների՝ միկրոօրգանիզմների, մինչ այդ մարդկանց անհայտ հսկայական աշխարհը, օրգանիզմներ, որոնք մեծ դեր են խաղում բնության մեջ և մարդու կյանքում։ Թեև առաջներում էլ առավել խորաթափանց առանձին մտածողներ ենթադրել էին, թե գոյություն ունեն անզեն աչքով անտեսանելի, վտանգավոր վարակիչ հիվանդություններ հարուցող էակներ, բայց Լևենհուկն առաջինն էր, որ տեսավ մանրէները։

Այդ հիանալի հայտնագործությանը նա հասավ շնորհիվ այն բանի, որ իր ձեռքով պատրաստեց այնպիսի խոշորացնող ապակիներ, որոնց մասին այն ժամանակ ոչ ոք չէր էլ պատկերացնում։ Դա, անշուշտ, մանրադիտակ կոչվող սարքը չէր։ Մի քանի խոշորացնող ապակիներից կազմված բարդ սարքերը՝ մանրադիտակները, հայտնագործվեցին բավականին ուշ։ Լևենհուկի «մանրադիտակն», ըստ էության, 300 անգամ մեծացնող ուժեղ խոշորացույց էր։ Օգտագործելով «մանրադիտակը», Լևենհուկը գտավ, որ արյունը միատարր հեղուկ չէ, ինչպես կարծում էին նրա ժամանակակիցները, այլ այնպիսի մի կենսատու հոսք, ուր շարժվում են անթիվ մանրագույն մասնիկներ։ Լևենհուկն ականավոր հետազոտող էր, գիտության առաջամարտիկ։ Բազմաթիվ են նրա հայտնագործությունները կենդանաբանության և բուսաբանության, ֆիզիկայի և քիմիայի բնագավառներում։

## Ծանոթագրություններ

## Արտաքին հղումներ
* Անտոնի վան Լևենհուկի աշխատությունները

Կատեգորիա:Հոլանդացի գիտնականներ
Կատեգորիա:Հոլանդացի գյուտարարներ
Կատեգորիա:Հոլանդացի կենսաբաններ
Կատեգորիա:Հոլանդացի ֆիզիկոսներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Ֆրանսիայի գիտությունների ակադեմիայի անդամներ
Բաժանարար սարք

**Բաժանարար սարք**, շինվածքի կամ մեքենայի հանգույցի՝ շրջապտույտի (կամ հատվածի) զանազան բաժնեմասերով պարբերական պտտման (կամ տեղաշարժման) սարք։ Օգտագործվում է շինվածքների մակերևույթները մշակելու կամ չափելու, ինչպես նաև գործիքների ու մեքենաների մասերի գծային և շրջանային սանդղակների վրա բաժանքներ կատարելու համար։ Ըստ գործողության սկզբունքի լինում է ձեռքի և մեխանիկական։ Ամենատարածված Բաժանարար սարքերը բաժանարար գլխիկներն են (մեխանիկական և օպտիկական)։ Մեխանիկական բաժանարար գլխիկներն ունեն հատուկ սկավառակ, որի վրա մշակված անցքերի միջոցով կատարվում է գլխիկի բռնակի անհրաժեշտ հաշվարկային պտույտը։ Օպտիկական բաժանարար գլխիկները ունեն հաշվարկային մանրադիտակ, որն ապահովում է բաժանքի բարձր ճշգրտությունը։

Կատեգորիա:Սարքեր
1960-ական թվականներ

**1960-ական թվականներ**, տասնամյակ, որն ընդգրկում է 1960-1969 թվականները։

Հայտնի է նաև, որպես մշակութային երևույթ **«[[Սուինգող Լոնդոն|սուինգող վաթսունականներ]]»** կամ պարզապես **վաթսունականներ** անունով։ Այս երևույթը հաճախ դիտարկվում նաև 1950-ականների վերջի և 1970-ականների սկզբի տարիներին։

1960-ականները արմատական, նոր, հրապուրիչ բացահայտումների տարիներ էին, որոնք շարունակել են զարգանալ հետագա 30 տարիների ընթացքում։ Աֆրիկայում 1960-ականները քաղաքական փոփոխությունների շրջան էր՝ 32 գաղութ-պետություններ անկախություն են ստացել։ 1963 թվականի օգոստոսի 28-ին Մարտին Լյութեր Քինգ կրտսերը Վաշինգտոնում հանդես եկավ իր հայտնի «Ես երազանք ունեմ» ելույթով ՝ վերջ դնելով ռասիզմին։ Նույն թվականին, նոյեմբերի 22-ին, ԱՄՆ նախագահ Ջոն Ֆ. Քենեդին սպանվում է Տեխասի Դալաս քաղաքում, երբ նախագահական ավտոշարասյունով նստում էր Դիլի Պլազայով։ 1960-ականները կառավարվող տիեզերագնացության ժամանակաշրջանի սկիզբն են համարվում։ Խորհրդային տիեզերագնաց Յուրի Գագարինը առաջին մարդկության պատմության մեջ թռիչք կատարեց դեպի տիեզերք։ Ալեքսեյ Լեոնովը առաջինն է դուրս եկել բաց տիեզերք։ Ամերիկացի Նիլ Արմսթրոնգը առաջինն է ոտք դրել Լուսին։ 1960-ական թվականները Խորհրդային միության ու նրա դաշնակիցների և ԱՄՆ-ի ու նրա դաշնակիցներ միջև Սառը պատերազմի ծավալման տարիներն էին։ Այս տասնամյակի մեծ մասը տեղի ունեցավ նաև Վիետնամի պատերազմը։

## Ծանոթագրություններ

Կատեգորիա:1960-ականներ
Թուրքիայում գործող դիվանագիտական ներկայացուցչությունների ցանկ

Ստորև ներկայացված են Թուրքիայում դիվանագիտական ներկայացուցչությունների ցանկը։ Ներկայումս Անկարայում տեղակայված են 125 երկների դեսպանություններ։

## Դեսպանատներ
[thumb|right|200px| [Մեքսիկայի դեսպանատունը Անկարայում]]
[thumb|right|200px| [Թունիսի դեսպանատունը Անկարայում]]
[thumb|200px| [Եգիպտոսի հյուպատոսություն Ստամբուլում]]
[thumb|200px| [Ֆրանսիայի հյուպատոսություն Ստամբուլում]]
[thumb|200px| [Գերմանիայի հյուպատոսություն Ստամբուլում]]
[thumb|200px| [Իրանի հյուպատոսություն Ստամբուլում]]
[thumb|200px| [Իտալիայի հյուպատոսություն Ստամբուլում]]
[thumb|200px| [Նիդեռլանդների հյուպատոսություն Ստամբուլում]]
[thumb|200px| [Հյուսիսային Կորեայի հյուպատոսություն Ստամբուլում]]
[thumb|200px| [Ռումինիայի հյուպատոսություն Ստամբուլում]]
[thumb|200px| [Ռուսաստանի հյուպատոսություն Ստամբուլում]]
[thumb|right|200px| [Ռուսաստանի հյուպատոսություն Տրապիզոնում]]
[thumb|200px| [Շվեդիայի հյուպատոսություն Ստամբուլում]]
[thumb|200px| [ԱՄՆ հյուպատոսություն Ստամբուլում]]

**[[Անկարա]]**

*
*
*
*
*
*
*
*
*
*
*
*
*
*
*
*
*
*
*
*
*
*
*
*
* Զաիր
*
*
* Կոտ դ'Իվուար
*
*
*
*
*
*
*
*
*
*
*
*
*
*
*
*
*
*
* Վատիկան
*
*
*
*
*
*
*
*
*
*
*
*
* Հարավային Կորեա
* Կոսովո
*
*
*
*
*
*
*
*
*
*
* Մավրիտանիա
*
*
*
*
*
*
*
*
*
* Հյուսիսային Կիպրոս
*
*
*
*
*
*
*
*
*
*
*
*
*
*
*
*
* Սինգապուր
*
*
*
*
* Հարավային Սուդան
*
*
*
*
*
*
*
*
*
*
*
*
*
*
*
*
*
*
*
*
*

## Կբացվեն դեսպանատներ
*
* Գվատեմալա

## Պատվիրակություններ և տնտեսական ու մշակութային առաքելություններ
**[[Անկարա]]**
* (պատվիրակութուն)
* (տնտեսական ու մշակութային առաքելություն)

## Հյուպատոսություններ
**[[Ադանա]]**
*

**[[Անթալիա]]**
* 
* 
* 
* (փոխհյուպատոսություն)

**[[Չանաքկալե]]**
*

**[[Էդիրնե]]**
* 
*

**[[Էրզրում]]**
*

**[[Այնթապ (Թուրքիա)|Այնթապ]]**
*

**[[Ստամբուլ]]**

**[[Իզմիր]]**
*
* 
* 
* 
* Հյուսիսային Կիպրոս
* 
*

**[[Կարս]]**
*

**[[Մերսին]]**
* Հյուսիսային Կիպրոս

**[[Տրապիզոն]]**
* 
* 
*

## Այլ երկրներում տեղակայված դեսպանատներ
* *(Բեռլին)*
* *(Բեռլին)*
* Հասարակածային Գվինեա*(Բրյուսել)*
* *(Դոհա)*
* *(Հռոմ)*
* Հոնդուրաս *(Բեռլին)*
* *(Բեռլին)*
* Նեպալ *(Իսլամաբադ)*
* Նիկարագուա *(Թեհրան)*

## Տես նաև
*Թուրքիայի դիվանագիտական ներկայացուցչությունների ցանկ

## Ծանոթագրություններ

Կատեգորիա:Թուրքիայի արտաքին հարաբերություններ
Ռումինիայի օպերայի և բալետի թատրոն

**Ռումինիայի օպերայի և բալետի թատրոն** (), թատրոն Բուխարեստում։ Հիմնադրված է 1921 թվականին։

## Պատմություն

1885 թվականին Ջորջե Շտեֆենեսկուն, Բուխարեստում, ազգային թատրոնի դերասաններից կազմավորեց «Ռումինական օպերա» թատերախումբը, որը միավորում էր այնպիսի երգիչների, ինչպիսիք էին Դարքլ Հարիքլեն, Ելենա Փեոդորինին, Գրիգորի Գաբրիելսկին և դարձավ Ռումինիայի հիմնական օպերային թատրոնը։ 1919 թվականին արդեն այլ ռումին կոմպոզիտոր Ջորջե Էնեսկուն կազմակերպեց երաժշտական ընկերություն «Օպերա»-ն։ Իսկ արդեն 1921 թվականին այդ ընկերության հիմքի վրա կազմակերպվում է «Ռումինական թագավորական օպերա»-ն՝ Ռիխարդ Վագների «Լոհենգրին» օպերայի բացմամբ։ 1944 թվականին այն դառնում է Ռումինական օպերայի և բալետի թատրոն (), իսկ 1968 թվականին՝ «Ռումինիայի օպերա» ()։

Մինչև 1940 թվականը բեմադրությունները անց էին կացվում Պոեզիայի թատրոնում, այնուհետև, մինչև 1953 թվականին ճարտարապետ Օկտավ Դոիչեսկուի նախագծով հատուկ նոր շանքի կառուցվելը՝ տարբեր թատերական հրապարակներում։ 
Թատերախումբը հյուրախաղերով հանդես է գալիս ողջ աշխարհում։ ԽՍՀՄ թատրոնը գնացել է 1960 և 1984 թվականներին։

## Խաղացանկ
* «Բայադարկա» Լյուդվիգ Մինկուս 1995 թվական
* «Պիկովայա դամա» Պյոտր Չայկովսկի
* «Լոհենգրին» Ռիխարդ Վագներ

## Ռեժիսորներ
* Վալերի Կովտուն

## Խմբավարներ
* Էջիցիո Մասսինի

## Երգիչներ
* Ելենա Չեռնեյ
* Զենաիդա Պալլի
* Նիկոլայ Հերլյա
* Մարչել Ռոշկա
* Դոռա Մասսինի

## Գրականություն
* Երաժշտական հանրագիտարանային բառարան / Гл. ред. Г. В. Келдыш. — М.: Советская энциклопедия, 1990. — с. 475 — ISBN 5-85270-033-9

## Արտաքին հղումներ
* Opera Națională București официальный сайт театра

## Ծանոթագրություններ

Կատեգորիա:Ռումինիայի թատրոններ
Կատեգորիա:Օպերայի և բալետի թատրոններ
Բակեու

**Բակեու**, **Բաքեու** (), քաղաք Ռումինիայում, համանուն գավառի վարչական կենտրոնը։ Բնակչությունը կազմում է ։ Զարգացած է նավթի, անտառամշակման, թեթև ու սննդի արդյունաբերությունը։ Բակեուում հայերը հիշվում են 19-րդ դարից։ 1858-ին քաղաքում եղել է 60 հայ ընտանիք, 1935-ին՝ 50, իսկ 1948-ին՝ ընդամենը 100 հայ։ Նրանք ունեին եկեղեցի, դպրոց, զբաղվում էին առևտրով ու արհեստներով։ 1926-ին Բակեուում հիմնվել է 1915-ի Մեծ եղեռնից փրկված հայ գաղթականներին օժանդակող կազմակերպության մասնաճյուղ։

## Ծանոթագրություններ

Կատեգորիա:Ռումինիայի քաղաքներ
Լևենտ (Ստամբուլ)

**Լևենտ** (), Ստամբուլի գործարար կենտրոնը, որը տեղակայված է Ստամբուլի եվրոպական հատվածում։ Գտնվում է Բեշիկթաշ թաղամասի կազմում, որը տեղակայված է Ոսկեղջյուրի հյուսիսային մասում՝ Բոսֆորի արևմտյան ափին։ Լևենտը մրցակցում է հարևանությամբ տեղակայված Մասլաք թաղամասի հետ՝ էլիտար երկնաքերերի կառուցման քանակով։ Լևենտում է գտնվում Ստամբուլի ամենաբարձր երկնաքերը՝ 54 հարկանի «Սապֆիրը», որը ունի 261 մետր բարձրություն, ներառյալ նաև ծայրաձողը։

[thumb|300px|Լևենտի տեսքը [Բոսֆորից, աջում` Դոլմաբահչեն է]]

## Անվան ծագում
thumb|left|Կանիոն շոփինգ կենտրոնը Լևենտում՝ Սապֆիր երկնաքերի ֆոնի վրա
[thumb|''İDO|Seabus'' նավը [Բոսֆորում, երկրորդ պլանում Լևենտ թաղամասն է, ձախից առաջինը ՝ Սապֆիր երկնաքերը]]

«Լևենտ» բառը ունի մի քանի նշանակություն։ Լևենտը Թուրքիայում տարածված տղամարդու անուն է։ Բառը առաջացել է *Levend* բառից, որը Օսմանյան կայսրությունում նշանակում էր «ծովային զինվոր», որն էլ իր հերթին առաջացել է *Levantino* (լեվանտացի) բառից, որն էլ իտալերենում նշանակում է «մարդ Լեվանտից» (Արևելյան Միջերկրականից)։ Ջենովացիները և վենետիկցիները, որոնք Ստամբուլում հիմնել էին իրենց գաղութները, թուրք նավագնացներին անվանում էին *Levend*։ Այս բառը թուրքերենում սկսվել է օգտագործվել սկսած 16-րդ դարից։

18-րդ դարում այս անվանումը սկսեց կիրառվել Ստամբուլի արվարձաններում, քանի որ XVIII—XIX դարերում օսմանյան նավատորմի ծովակալ Ջեզաիրլի Գազի Հասան փաշան այնտեղ կառուցեց ռազմածովային ուժերի զորանոցներ։

Մոտակա Իստինյե թաղամասը, որը գտնվում է Բոսֆորի եվրոպական ափին, նույնպես եղել է կարևոր ռազմաստրատեգիական տարածք և այստեղ կառուցվել են մեծ քանակությամբ նավաշինարաններ։ Ռազմական նշանակության մյուս կարևոր օբյեկտները տեղակայված են եղել Ստամբուլի ասիական հատվածում։

## Պատկերասրահ


File:Levent 2011 Aug.jpg|Լևենտի համայնպատկերը «Սապֆիր» երկնաքերից
File:LeventView.jpg|Լևենտի Էթիլլեր թաղամասը
File:Fog-over-istanbul-skyscrapers.jpg|Լևենտը մշուշի մեջ
File:Levent (2011).jpg|Ստամբուլի ասիական հատվածի համայնպատկերը Լևենտից
File:İstanbul metrosu00020.JPG|Ստամբուլի մետրոպոլիտենի «Լևենտ» կայարանը
File:İstanbul metrosu00024.JPG|Ստամբուլի մետրոպոլիտենի «Լևենտ» կայարանը
File:İstanbul metrosu00016.JPG|Ստամբուլի մետրոպոլիտենի «Լևենտ» կայարանը
File:EsentepeGirişi.jpg|Ստամբուլի մետրոպոլիտենի «Հայրեթեփե» կայարանը



## Ծանոթագրություններ

Կատեգորիա:Ստամբուլի թաղամասեր
Թամարա Բուչուչանու-Բոտեզ

**Թամարա Բուչուչանու-Բոտեզ** (, ), կինոյի և թատրոնի ռումինացի դերասանուհի, հեռուստահաղորդավարուհի։

## Կենսագրություն
Թամարա Բուչուչանու-Բոտեզը ծնվել է 1929 թվականի օգոստոսի 10-ին Բանդերիում (ներկայում՝ Մոլդովայի Հանրապետություն)։

140 px|left|thumb|<small>Թամարա Բուչուչանու-Բոտեզի պատկերով նամականիշ</small>
1948-1951 թվականներին Թամարա Բուչուչանու-Բոտեզը սովորել է Յասիի թատերական ինստիտուտում։ Չորրորդ կուրսում սովորելու ժամանակ տեղափոխվել է Բուխարեստ և կրթությունը շարունակել Թատերական արվեստի ինստիտուտում (ներկայում՝ Կինոյի և թատրոնի «Ի. Լ. Կարաջալե» ազգային համալսարան, ), որտեղ սովորել է պրոֆեսորներ Նիկոլա Բալտատնուի (*Nicolae Bălțățeanu*) և Սորանա Կորոամա-Ստանկայի (*Sorana Coroamă-Stanca*) մոտ։ Ուսումնառությունն ավարտել է 1952 թվականին։

Թամարա Բուչուչանու-Բոտեզը եղել է 1960-ական թվականներից մինչև 2000-ական թվականների ռումինացի ամենահաջողակ դերասանուհիներից մեկը։ Նա աշխատել է Բուխարեստի «Օդեոն» թատրոնում, ինչպես նաև նկարահանվել է ռումինական գեղարվեստական ֆիլմերում։

2014 թվականի հոկտեմբերի 23-ին Սինայա քաղաքի Պելեշ ամրոցում տեղի ունեցած հանդիսության ժամանակ դերասանուհի Թագավորական տան կողմից պարգևատրվել է Ռումինիայի թագի չորրորդ աստիճանի շքանշանով (սպա), որ նրան հանձնել են թագավոր Միխայ I-ն ու արքայադուստր Մարգարիտան։

Թամարա Բուչուչանու-Բոտեզը 1962 թվականից ամուսնացած է եղել բժիշկ-անեսթեզիոլոգ Ալեքսանդրու Բոտեզի (*Alexandru Botez*) հետ, ով մահացել է 1996 թվականին)։ Նրանք երեխաներ չեն ունեցել։

Դերասանուհու կենդանության օրոք՝ 2014 թվականին, Ռումինիայում թողարկվել է նրան նվիրված նամականիշ։

## Ֆիլմագրություն
Թամարա Բուչուչանու-Բոտեզը նկարահանվել է ռումինական գեղարվեստական ֆիլմերում.

## Ծանոթագրություններ

## Արտաքին հղումներ
* „Trac nu am avut niciodată..."  

Կատեգորիա:Ռումինացի դերասաններ
Կատեգորիա:Ռումինացի հեռուստահաղորդավարներ
Բարբարա Բախ

**Բարբարա Բախ** ( ծնվելու պահին **Գոլդբախ**, , ), ամերիկացի դերասան, մոդել։ Մարմնավորել է Ջեյմս Բոնդի ընկերուհու դերը «Լրտեսը, ով ինձ սիրում էր» ֆիլմում։ Ռինգո Սթարի կինն է, ով Բիթլզ խմբի Հարվածային գործիքներ նվագողն է։

## Կենսագրություն
Ծնվել է 1947 թվականի օգոստոսի 27-ին Նյու Յորքում։

Նրա մայրը եղել է իռլանդացի, իսկ հայրը Հրեա Ավստրիաից, տատիկը՝ ռումինացի։ 16 տարեկանում թողել է դպրոցը, որպեսզի դառնա մոդել։

Նա կրճատել է իր ազգանունը Գոլդբախից Բախ և նկարահանվել է «Տասնյոթ» ամսագրի ետնանկարի համար։

18 տարեկանում ամուսնացել է գործարար Աուգուստո Գրեգորինի հետ, ով մեծ էր նրանից 10 տարով։ 1968 թվականին ծնվել է նրա աղջիկը՝ Ֆրանչեսկան, 1972 թվականին որդին՝ Ջեննին։ Տեղափոխվելով Իտալիա, աշխատել է հեռուստատեսությունում և նկարահանվել է ֆիլմում։

1975 թվականին նա հեռացել է ամուսնուց և վերադարձել Ամերիկա, դրա հետ մեկտեղ չբաժանվելով հեռուստատեսային կարիերայից։ Խաղացել է Բոնդի ընկերուհու դերը՝ Անի Ամասովայի «Լրտեսը, ով ինձ սիրում էր»։

1981 թվականի ապրիլի 27-ին ամուսնացել է Ռինգո Ստարի հետ, նա երաժիշտ էր, նախկին Բիթլզ խմբի հարվածային գործիքներ նվագողը։

## Ֆիլմագրություն

## Ծանոթագրություններ

Կատեգորիա:Մոդելներ այբբենական կարգով
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Բեշիքթաշ (այլ կիրառումներ)

**Բեշիքթաշ**, բազմիմաստ տերմին։

* Բեշիքթաշ, թաղամաս Ստամբուլում
* Բեշիքթաշ, թուրքական ֆուտբոլային ակումբ
* Բեշիքթաշ, թուրքական բասկետբոլային ակումբ
* Բեշիքթաշ, թուրքական հանդբոլի ակումբ
* Բեշիքթաշ, թուրքական սպորտային միություն։ Տեղակայված է Ստամբուլի Բեշիքթաշ թաղամասում՝ Բոսֆորի ափին։
Կոլինդա

**Կոլինդա** (), Ռումինիայի և Մոլդովայի ամանորյա տոների ծիսական երգ, սովորաբար Սուրբ ծննդի թեմաներով։ Կոլինդները ծագել են վալախական և մոլդովական ազգային ծիսական երգերից։ Ազգային կոլինդաները բավականին տարբերվում են Արևմտա-եվրոպական քրիստոնեական Սուրբ ծննդյան հիմներից։

Ներկայումս մի քանի կոլինդաներ հեռուստատեսությամբ գովազդային նպատակներով ու որպես երաժշտական ուղեկցողներ լայնորեն հեռարձակվելու շնորհիվ Ռումինիայում դարձել են հանրաճանաչ։

Ժամանակակից Մոլդովայում շատ փառատոներ և հասարակական միջոցառումներ ամանորյա տոների շրջանում կոչվում են «Կոլինդա»։

Ամենահայտնի կոլինդաներն են.
* Am plecat să colindăm (Մենք գնում ենք տներ՝ ծննդյան ծեսերգելով)
* Astăzi s-a născut Hristos (Այսօր ծնվել է Քրիստոսը)
* Bună dimineaţa! (Բարի առավոտ)
* O, ce veste minunată! (О, ինչպիսի հրաշալի լուր)
* Domn, Domn! (Աստված, Աստված)
* Iată vin colindători! (Ահա գնում են ծեսերգեր կատարողները)

## Պատկերասրահ

Պատկեր:TimbruBuhaiul.png|
Պատկեր:TimbruCaiutii.png|
Պատկեր:TimbruCapra.png|
Պատկեր:TimbruPlugusorul.png|
Պատկեր:TimbruSorcova.png|


## Տես նաև

* Կոլյադա
* Կոլյադկի

## Գրականություն
* Nicolae Ursu, *Folclor muzical din Banat și Transilvania (300 de colinde, cântece și jocuri)*, Ed. Muzicală, București, 1983
* Ioan Bocșa (coord.), *Colinde românești*, Media Musica, Cluj-Napoca, 2003, ISBN 973-8431-00-X
* Emilia Comișel, Ovidiu Bîrlea, *Obiceiul colindatului și colindele*, Electrecord, EPD 1257 și EPD 1258

Կատեգորիա:Ռումինիա
Կատեգորիա:Մշակույթ
Երվանդ Աբրահամյան

**Երվանդ Աբրահամյան** (), հայազգի ամերիկացի պատմաբան, Մերձավոր Արևելքի և, մասնավորապես, Իրանի պատմության մասնագետ։

Իրանահայ ծագումով Աբրահամյանը ծնվել է Թեհրանում և մեծացել է Անգլիայում, կրթություն է ստացել Օքսֆորդի համալսարանում։ Դոկտորի աստիճան է ստացել Կոլումբիայի համալսարանից։ Աբրահամյանը դասավանդում է Նյու Յորքի քաղաքային համալսարանում, որտեղ նա վաստակավոր պատմության պրոֆեսոր է Բարուխ քոլեջում և գիտական կենտրոնում։ Նա դասավանդել է Փրինսթոնի համալսարանում, Նյու Յորքի համալսարանում և Օքսֆորդի համալսարանում։ 2010 թվականին Աբրահամյանն ընտրվել է Արվեստների և գիտությունների ամերիկյան ակադեմիայի անդամ։

## Գրքեր
* *Iran Between Two Revolutions* (1982)
* *Radical Islam: The Iranian Mojahedin* (1989)
* *The Iranian Revolution* (1989)
* *Khomeinism: Essays on the Islamic Republic* (1993)
* *Tortured Confessions: Prisons and Public Recantations in Modern Iran* (1999)
* *A History of Modern Iran* (2008)
* *The Coup: 1953, the CIA, and the Roots of Modern U.S.-Iranian Relations* (2013)

## Ծանոթագրություններ

Կատեգորիա:21-րդ դարի պատմաբաններ
Կատեգորիա:Ամերիկահայ պատմաբաններ
Կատեգորիա:Ամերիկահայ պրոֆեսորներ
Կատեգորիա:Իրանահայ պատմաբաններ
Կատեգորիա:Իրանահայ պրոֆեսորներ
Կատեգորիա:Կոլումբիայի համալսարանի շրջանավարտներ
Լատվիայի ազգային խորհրդանիշեր

**Լատվիայի ազգային խորհրդանիշեր**, Լատվիան ներկայացնող սիմվոլներ կամ Լատվիայի համար տիպական կամ այլ առումով հատկանշական համարվող մշակութային դրսևորումներ։

Լատվիայի պաշտոնական խորհրդանիշերն են զինանշանը, դրոշը, հիմնը։

Պաշտոնական խորհրդանիշերի կողքին կան նաև Լատվիայի Հանրապետության Սահմանադրությամբ և օրենքներով սահմանված մի քանի ոչ պաշտոնական նշաններ։ Դրանք են՝
* ազգային թռչուն՝ սպիտակ խաղատուտ, որը որպես խորհրդանշան հաստատվել է 1960 թվականին Թռչունների պաշտպանության միջազգային խորհրդի կողմից,
* ազգային միջատ՝ երկկետանի զատկաբզեզը որպես խորհրդանշան հաստատվել է 1991 թվականին Լատվիայի միջատաբանական միության կողմից,
* ազգային ծաղիկ՝ երիցուկ,
* ազգային ծառ՝ լորենի և կաղնի, որոնք համապատասխանաբար խորհրդանշում են իգական և արական սկիզբները, 
* ազգային քար՝ սաթ։

Լատվիայի ճակատագրի խորհրդանիշ համարվում է երկրի ամենախոշոր գետը՝ Դաուգավան։ Կարծում են, որ նա կապված է լատիշների պատմության հետ և նրան անվանում են «մայր գետ»։

Յանովի օրը (կամ Լիգոյի տոնը) Լատվիայի ամենանշանակալի ազգային տոնը, ինչպես նաև համարվում է Լատվիայի խորհրդանշաններից։ Տոնը հայտնի է նաև երկրի սահմաններից դուրս և նշվում է հունիսի 23-ի երեկոյան և ամբողջ հաջորդ օրը։ Կապված է ամառային արևադարձի օրվա հետ։

Ազատության հուշարձանը, որը գտնվում է Ռիգայի կենտրոնում, ևս համարվում է Լատվիայի խորհրդանիշերից։

## Պաշտոնական խորհրդանիշեր
### Լատվիայի դրոշ

thumb|100 px|Լատվիայի դրոշ
Լատվիայի դրոշը իրենից ներկայացնում է ուղղանկյուն պաստառ երկու կարմիր և մեկ սպիտակ (մեջտեղում) գույնի հորիզոնական շերտերով, լայնքի և երկայնքի 1։2 հարաբերակցությամբ։

### Լատվիայի զինանշան

thumb|100px|Լատվիայի զինանշան
Լատվիայի Հանրապետության զինանշանն իրենից ներկայացնում կապույտ, արծաթագույն և մուգ կարմիր գույներ պարունակող վահան։ Կապույտ հատվածում ոսկեգույնով պատկերված է ծագող արև, արծաթագույն հատվածում՝ ձախ նայող մուգ կարմիր առյուծ, իսկ կարմիր հատվածում՝ աջ նայող արծաթագույն արծվառյուծ, ով աջ թաթով բռնում է սուր։ Վահանի տակ կամարի ձևով պատկերված ենոսկեգույն հնգագագաթ աստղեր։ Զինանշանի ներքևում գտնվում են կաղնու տերևները, որ պատված են Լատվիայի դրոշի գույներով ժապավենով։

### Լատվիայի օրհներգ

thumb|right|Dievs, svētī Latviju!
«Dievs, svētī Latviju!»՝ խոսքերը և երաժշտությունը 1873 թվականին գրել է Կարլիս Բաումանիսը։ Առաջին անգամ կատարվել է Առաջին ընդհանուր երգի փառատոնին, որը տեղի է ունեցել 1873 թվականի ամռանը  Ռիգայում։

## Ծանոթագրություններ

Կատեգորիա:Լատվիայի մշակույթ
Կատեգորիա:Լատվիայի պետական խորհրդանիշեր
Ghost (Ջեյմի-Լի Կրիվիցի երգ)

**«Ուրվական»** (), գերմանացի երգչուհի Ջեյմի-Լի Կրիվիցի երգը։ Այդ երգով երգչուհին ներկայացրել է Գերմանիան Եվրատեսիլ 2016 երգի մրցույթում, որը անցկացվել է Շվեդիայի մայրաքաղաք Ստոկհոլմում, այն գրել են Թոմաս Բուրչիան (ավելի հայտնի է, որպես DJ Thomilla), Աննա Լեյնը և Կոնրադ Հենսելը։ Երգը, որպես սինգլ թողարկվել է 2015 թվականի դեկտեմբերի 12-ին, Polydor և Island Records լեյբլների հովանավորությամբ։ Այդ երգը ձայնագրվել է երգչուհու համար, «Գերմանիայի ձայնը» հաղորդումում հաղթելու համար։

## Եվրատեսիլ երգի մրցույթ
Երգչուհին մասնակցել է «Unser Lied für Stockholm»-ին՝ Եվրատեսիլը ներկայացնելու համար, որի ֆինալը կայացել է 2016 թվականի հունվարի 12-ին։ Եզրափակչում ներկայացել է 9-րդ համարի տակ և անցել է սուպեր ֆինալ փուլը։ Սուպեր ֆինալում վերջինն է ելույթ ունեցել և հայտարարվել է հաղթող՝ ձայների 44,5%-ով։ Նա ներկայացրել է Գերմանիան Եվրատեսիլ 2016 երգի մրցույթում։ Լինելով «Մեծ հնգյակ»-ի անդամ, նա ավտոմատ կերպով անցել է ֆինալ։

## Երգացանկ

## Կարգավիճակը չարտերում

## Թողարկման ժամանակագրություն

## Ծանոթագրություններ

Կատեգորիա:Եվրատեսիլ 2016 երգի մրցույթի երգեր
Լևենտ (այլ կիրառումներ)

**Լևենտ** տեղանունը կարող է վերաբերել՝

* Լևենտ - գյուղ Արևմտյան Հայաստանում, Խարբերդի վիլայեթի Մալաթիայի գավառում։
* Լևենտ - Ստամբուլի գործարար կենտրոնը, որը տեղակայված է Ստամբուլի եվրոպական հատվածում։
Իոն Դրուցե

**Իոն Դրուցե** (, ), մոլդովացի գրող, դրամատուրգ։

## Կենսագրություն
Իոն Դրուցեն ծնվել է 1928 թվականին Բեսարաբիայի հյուսիսում՝ Գորոդիշտե գյուղում։ Ավարտել է անտառտնեսության դպրոցը, աշխատել է որպես գյուղխորհրդի քարտուղար, 1947-1951 թվականներին ծառայել է բանակում։ 1945-1956 թվականներին եղել է կոմերիտմիության անդամ։ Հրատարակվել է 1950 թվականից։ 1957 թվականին ավարտել է Մաքսիմ Գորկու անվան գրականության ինստիտուտը։ Գրել է մոլդավերեն, 1960 թվականից՝ նաև ռուսերեն։

Մոլդովիայում հրատարակվել են Դրուցեի պատմվածքների մի շարք ժողովածուներ, որոնցից «Քո առաջին անունը մարդ է» լույս է տեսել նաև ռուսերեն։ Հեղինակել է «Կասա Մարե» դրաման, «Տափաստանային բալլադներ» վեպը, «Տխրության տերևներ» վիպակը (հրատարակվել է նաև հայերեն), որը սկզբում վերնագրել է «Գեորգեն, այրու որդին»։ Սա լիրիկական հուզիչ պատմություն է սիրո մասին։ 1958 թվականին Մոսկվայում հրատարակվել է այդ վիպակը, 1963 թվականին՝ վեպը։

## Պարգևներ, մրցանակներ
* Մոլդովայի ԽՍՀ պետական մրցանակ (1967)
* Լենինի շքանշան (1988)
* Աշխատանքային կարմիր դրոշի շքանշան (1960, 1984)
* Ժողովուրդների բարեկամության շքանշան
* Հանրապետության շքանշան (1993)
* «Ժողովրդական գրող»

## Ընտանիք
* Կինը՝ Էռա Սամուիլովնա Ռոսինա (1929), գրող Ռոսին Իզրաիլովիչի դուստրը (1892-1941)
* Երկվորյակ դուստրեր՝ Օլգա (ապրում է Իսրայելում) և Տատյանա (1958-2011)

## Ծանոթագրություններ

## Արտաքին հղումներ
* Իոն Դրուցեի ստեղծագործություններից 
* Իոն Դրուցե
* Друцэ Ион, писатель, председатель общества Св. Апостола Павла 

Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Կատեգորիա:Խորհրդային մանկագիրներ
Կատեգորիա:Խորհրդային պատմաբաններ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Մոլդովացի բանաստեղծներ
Կատեգորիա:Մոլդովացի գրողներ
Կատեգորիա:Մոլդովացի պատմաբաններ
2017

## Սպասվող իրադարձություններ
### Հունվար
* Հունվարի 1
** Նովովորոնեժյան ԱԷԿ-2 առաջին էներգաբլոկի մեկնարկը։
* Հունվարի 20 - Դոնալդ Թրամփը ստանձնեց իր պաշտոնը որպես ԱՄՆ նախագահ։

### Առանց ճիշտ ամսաթվի
* Նախատեսված է սկսել «Solar Orbiter (SOLO)» եվրոպական տիեզերական ապարատի կառուցումը՝ արեգակի ուսումնասիրությունների համար։

### Մարտ
* Ռուսաստանում ավարտվում է բնակելի ֆոնդի սեփականաշնորհման օբյեկտների անվճար լինելու ժամկետը։
* Մարտի 29 – Ֆինլանդիայում մեկնարկում է Աշխարհի գեղասահքի առաջնությունը
* մարտի 16 - մահացել է Հաց բերողը, հայ քանդակագործ, փայտի փորագրող, Արցախյան ազատամարտի մասնակից, Էրեբունու ոստիկանական զորամասը գրաված «Սասնա Ծռերի» անդամներին սնունդ հասցրած անձ

### Ապրիլ
* Ապրիլի 23 – Ֆրանսիայում տեղի ունենցան նախագահական ընտրություններ

#### Առանց ճիշտ ամսաթվի
* Նախագահական ընտրություններ մասամբ ճանաչված Հարավային Օսիայում

### Մայիս
* Մայիսի 5-21 – Ֆրանսիայում և Գերմանիայում անցկացվում է տափօղակով հոկեյի աշխարհի առաջնությունը։

#### Առանց ճիշտ ամսաթվի
* Միջազգային օլիմպիական կոմիտեն կընտրի Ամառային Օլիմպիական խաղեր 2024-ի անցկացման քաղաքը։

### Դեկտեմբեր
* Դեկտեմբերի 15 - The National Interest ամսագիրը հրապարակում է երկրների և տարածաշրջանների ցանկ, որոնք 2018 թվականին կարող են հրահրել երրորդ համաշխարհային պատերազմ։ Այն կազմվել էր ԱՄՆ-ի պաշտպանական և ազգային անվտանգության հարցերով մասնագետ Ռոբերտ Ֆարլիի կողմից։ Նրա կարծիքով՝ աշխարհի ամենավտանգավոր տարածաշրջանը այդ ժամանակ Կորեական թերակղզին էր։ Ցուցակում ընդգրկված էին նաև Թայվանը, Ուկրաինան, Թուրքիան և Պարսից ծոցը։
* Դեկտեմբերի 31 
** Ավստրալիայում ավիավթարի հետևանքով զոհվում է բրիտանացի միլիոնատեր, բրիտանական քեյթերինգային Compass Group ընկերության գործադիր տնօրեն Ռիչարդ Քազինսը, նրա երկու որդիները, հարսնացուն և վերջինիս դուստրը։
** Իրանի իշխանությունները երկրում զանգվածային բողոքների ֆոնին արգելափակում են երկրում հայտնի Տելեգրամ մեսենջերն ու Ինստագրամ լուսանկարների ծառայությունը։
** Անգլիայի Լիվերպուլ քաղաքի խոշոր բազմահարկ ավտոկայանատեղիում, որը նախատեսված է 1600 մեքենաների կայանման համար, բռնկված հրդեհի պատճառով այրվում են կայանված բոլոր մեքենաները։

## Կինո

## Մահեր

## Ծանոթագրություններ

Կատեգորիա:Տարեթվեր
Օրիյակ (շրջան)

**Օրիյակ** (), շրջան () Ֆրանսիայում, գտնվում է Օվերն երկրամասում։ Շրջանի դեպարտամենտ՝ Կանտալ (դեպարտամենտ)։ Սուպերֆեկտուրա՝ Օրիյակ։ Շրջանի բնակչությունը 2006 թվականին կազմել է 83 076 մարդ։ Բնակչության խտությունը կազմում է 43 մարդ/կմ²։ Շրջանի տարածքը կազմում է 1937 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ Օրիյակ շրջան 

Կատեգորիա:Ֆրանսիայի շրջաններ
Բորիս Ժիտկով

**Բորիս Ստեպանովիչ Ժիտկով** (, ), ռուս գրող, ճանապարհորդ։

## Կյանք
Տասը տարեկան էլ դեռ չկար, բայց արդեն հիանալի լողում, մակույկով մեն-մենակ դուրս էր գալիս բաց ծով։ Ոչ մի համադասարանցի չէր կարողանում նրանից արագ ծովային հանգույցներ կապել, թիավարել, զանազանել միջատներին ու թռչուններին։
Նրան դուր էին գալիս դժվարություններից ու վտանգներից չվախեցող պարզ ու առնական մարդիկ։ 13 տարեկան հասակում Օդեսայի նավահանգստի իր բեռնակիր ընկերներին օգնում էր հեղափոխական թռուցիկներ տպագրել և տարածել։
Բորիս Ժիտկովը երազում էր ճանապարհորդել հեռավոր երկրներ։ Նա հասկանում էր, որ կյանքում կարող են պետք գալ ամենաբազմազան գիտելիքներ, և դրա համար էլ համառորեն պարապում էր, ուսումնասիրում տեխնիկա, բնագիտություն, սովորում օտար լեզուներ։

### Գործունեություն
Բորիս Ժիտկովը երբևէ չէր մտածում, որ գրող կդառնա։ Մի անգամ Կոռնեյ Չուկովսկու խնդրանքով Ժիտկովը գրի առավ իր պատմություններից մեկը։ Դա էլ բախտորոշ եղավ նրա կյանքում։ Շուտով ամսագրերում հայտնվեցին Ժիտկովի զվարճալի պատմությունները երեխաների համար՝ «Փղերի մասին», «Կապիկի մասին», «Մանգուստ», «Կողմնացույց», «Հեռագիրը» և այլն։ Գրում էր քաջության, ընկերասիրության, աշխարհի բազմաթիվ հետաքրքրական իրերի ու երևույթների մասին։ Երեխաներն անմիջապես սիրեցին նրա գրքերը։
Ինչի մասին էլ որ գրում էր Ժիտկովը, տեսել էր իր իսկ աչքով կամ պատրաստել սեփական ձեռքերով։ Դրա համար էլ նրա պատմվածքները գրավիչ էին։
Բորիս Ժիտկովի շատ գործեր լույս են տեսել նաև հայերեն թարգմանությամբ։

## Բորիս Ժիտկովը հայերեն
* Հեռագիրը (բանաստեղծություն), Ե., Պետհրատ, 1934, 35 էջ։ Թարգմ.՝ Հ. Գարդիշյան, նկարիչ՝ Մ. Ցեխանովսկի։
* Փղերի մասին, Ե., 1935, 32 էջ։ Ռուսերենից թարգմ.՝ Ե. Թաղիանոսյանը։
* Կապիկի մասին (պատմվածք), Ե., Հայպետհրատ, 1936, 24 էջ։ Թարգմ.՝ Հ. Հայրապետյան, նկարիչ՝ Տ. Պևզներ։
* Ինչ տեսա ես (պատմվածքներ), Ե., Հայպետհրատ, 1948, 199 էջ։ Ռուսերենից թարգմ.՝ Հ. Հայրապետյան, նկարիչ՝ Ե. Սաֆոնովա։
* Պատմվածքներ, Ե., Հայպետհրատ, 1955, 16 էջ։ Ռուսերենից թարգմ.՝ Հ. Հայրապետյան, նկարիչ՝ Օ. Տրասկինա։ Բովանդակությունը՝ Քաջ բադիկը; Եղևնու տակի բաժակը; Ագռավը; Երեկոն։

## Գրականություն
* Жизнь и творчество Бориса Житкова: Сб. — М., 1955.
* Чуковская Л. Борис Житков. — М., 1955.
* Чуковский К. Борис Житков // Чуковский К. Собрание сочинений. — М., 1965. — Т. 2.
* Черненко Г. Т. Вечный Колумб: Биографический очерк (О Б. С. Житкове). — Л., 1982.
* Казак, В. Лексикон русской литературы XX века = Lexikon der russischen Literatur ab 1917 / (пер. с нем.). — М. : РИК «Культура», 1996. — XVIII, 491, [1] с. — 5000 экз. — ISBN 5-8334-0019-8.

## Ծանոթագրություններ

Կատեգորիա:Թոքի քաղցկեղից մահացածներ
Կատեգորիա:Խորհրդային մանկագիրներ
Կատեգորիա:Խորհրդային պատմվածքագիրներ
Կատեգորիա:Խորհրդային տղամարդ գրողներ
Կատեգորիա:Ռուս արձակագիրներ
Կատեգորիա:Ռուս ճանապարհորդներ
Կատեգորիա:Ռուս մանկագիրներ
Կատեգորիա:Վագանկովյան գերեզմանատանը թաղվածներ
Համլետ Նահատակյան

**Համլետ Համազասպի Նահատակյան** (), մանկավարժ, Հայկական ՍՍՀ վաստակավոր ուսուցիչ, Ներսիսյան վարժարանի հիմնադիր, Արցախյան պատերազմի մասնակից։

## Կենսագրություն
Ծնվել է 1938 թվականի սեպտեմբերի 16-ին Ախալքալաքի շրջանի Դիլիսկա գյուղում՝ մանկավարժի ընտանիքում։ Փոքր տարիքից զրկվել է ծնողներից։

Նախնական կրթությունը ստացել է Դիլիսկա գյուղում, այնուհետև կրթությունը շարունակել է Ախալքալաքի Հովհաննես Թումանյանի անվան միջնակարգ դպրոցում։

1960 թվականին ընդունվել և սովորել է Երևանի պետական համալսարանի բանասիրական ֆակուլտետում։ 1962-1970 թվականներին աշխատել է Դիլիսկայի դպրոցում որպես հայոց լեզվի և գրականության ուսուցիչ։ 1970 թվականին տեղափոխվել է Հայաստան և մինչև 1991 թվականը աշխատել է Էջմիածնի շրջանի Հայթաղ գյուղի դպրոցում՝ որպես հայոց լեզվի և գրականության ուսուցիչ։

1983 թվականին ստացել է մեթոդիստ ուսուցչի կոչում։
1987 թվականին Հայկական ՍՍՀ վաստակավոր ուսուցչի կոչում է ստացել։

1983-1991 թվականները ղեկավարել է Հանրապետական առաջավոր փորձի դպրոցը, որտեղ ամեն շաբաթ դասալսումների էին գալիս բազմաթիվ ուսուցիչներ Երևան քաղաքից և հանրապետության տարբեր շրջաններից։
1991 թվականին Էջմիածնում հիմնադրել է Վաղարշապատի Ներսիսյան վարժարանը, որը Թիֆլիսի Ներսիսյան դպրոցի ավանդույթների շարունակությունն է։ Հ. Նահատակյանը որպես վարժարանի տնօրեն աշխատել է 1991 թվականից մինչև 2008 թվականը։

Հ. Նահատակյանը ունի մեկ դուստր և երկու որդի։

1988 թվականից ակտիվ մասնակցություն է ունեցել Արցախի ազատագրական պատերազմին։

Առաջին ջոկատներն է տարել Արցախ Էջմիածնից և, տեղավորվելով Հադրութի շրջանի Մելիքաշեն գյուղում, կռվել է մինչև պատերազմի վերջը։

Եղել է ՀՀՇ Էջմիածնի նախագահը մինչև 1998 թվականը։ Բազմիցս ելույթներ է ունեցել Ազատության հրապարակում՝ 1988 -1994 թվականներին։ ՀՀ Պաշտպանության նախարար Վ. Սարգսյանի հանձնարությամբ անընդհատ Ախալքալաքից զենք ու զինամթերք է տեղափոխել Արցախ, որի մասին Մոսկվայից հաղորդումներ էին հնչում։ Նահատակյանի ջոկատից են եղել գեներալներ Մանվել Գրիգորյանը, Սեյրան Սարոյանը, Գագիկ Մելքոնյանը և շատ ուրիշներ։ Էջմիածնից մասնակցող կամավորների թիվը հասնում էր մինչև 630 –ի։
1991-1995 թվականներին եղել է Հայաստանի Հանրապետության Գերագույն խորհրդի պատգամավոր։

## Ստեղծագործական կյանք
մինի|300x300փքս|Գրիգոր Նարեկացու դատավարությունը
Նահատակյանը գրել է բազմաթիվ հոդվածներ, որոնք տպագրվել են տարբեր թերթերում, ամսագրերում, որոնք հիմնականում վերաբերվում եմ հայոց լեզվի ուսուցմանը, ինչպես նաև առանձին գրողներին. Օրինակ՝ «Ագաթանգեղոսը 4-րդ դարի պատմիչ է», «Նախամաշտոցյան հայ գրի ու գրականության մասին», «Անցնել ազատ տողադարձի» և այլն։ Ունի գիտական հոդվածներ՝ «Նախալեզվական մտածողություն», «Թալես Միլեթացի» (625 – 547 մ.թ.ա.), առանձին գիրք՝ «Գրիգոր Նարեկացու դատավարությունը» (2011թ.) և այլն։

## Ծանոթագրություններ

Կատեգորիա:Արցախյան պատերազմի մասնակիցներ հայկական կողմից
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայ մանկավարժներ
Անգուլեմ (շրջան)

**Անգուլեմի շրջան** (), շրջան () Ֆրանսիայում՝ Պուատու-Շարանտ երկրամասի Շարանտ դեպարտամենտում։ Սուպրեֆեկտուրան (վարչական կենտրոնը) Անգուլեմ քաղաքն է։ Շրջանի բնակչությունը 2006 թվականին կազմել է 191&nbsp;609 մարդ։ Բնակչության խտությունը կազմում է 58 մարդ/կմ²։ Շրջանի տարածքը կազմում է 3320 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ Անգուլեմ շրջան 

Կատեգորիա:Ֆրանսիայի շրջաններ
Էրիկ Նազարյան

**Էրիկ Նազարյան** (), հայ-ամերիկյան կինոռեժիսոր և սցենարիստ։

Նրա *Կապույտ ժամ* ֆիլմի պրեմիերան կայացել է 2007 թվականին Սան Սեբաստիանի կինոփառատոնում և Նանի մորետտիի կողմից ընտրվել է 25-րդ «Թորինո» կինոփառատոնում  Թուրինում, Իտալիա ցուցադրվելու համար։

Նազարյանը ծնվել է Հայաստանում և  տեղափոխվել է ԱՄՆ երեխա հասակում։

Նա մեծացել է Լոս-Անջելեսում և ավարտել Հարավային կալիֆորնիայի համալսարանի կինեմատոգրաֆիական արվեստների դպրոցը։

2008 թվականին Էրիկը նվաճեց կինեմատոգրաֆիական արվեստների և գիտությունների Ակադեմիայի Նիկոլ մրցանակը՝ սցենարիստների աշխարհի ամենահեղինակավոր մրցույթում։

## Ծանոթագրություններ

## Արտաքին հղումներ
* 

Կատեգորիա:Ամերիկահայ կինոռեժիսորներ
Կատեգորիա:Ամերիկահայ կինոսցենարիստներ
Կատեգորիա:Ամերիկահայ գրողներ
Կատեգորիա:Ամերիկացի կինոռեժիսորներ
Ջիբրալթարի ճակատամարտ (1621)

**Ջիբրալթարի ճակատամարտ**, ծովային ճակատամարտ, որը տեղի է ունեցել 1621 թվականի օգոստոսի 10-ին Ջիբրալթարի նեղուցում։

Ճակատամարտը ընթանում էր մի կողմից Ֆեդրիկե դե Տոլեդոյի գլխավորած Իսպանիայի նավատորիմի, իսկ մյուս կողմից Հոլանդական Օստ-Ինդիա ընկերության ծովակալ Վիլեմ դե Զուտայի ռազմածովային ուժերի միջև՝ Նիդերլանդական հեղափոխության ընթացքում։

Ավարտվել է իսպանացիների հաղթանակով։

Իսպանիայի և Հոլանդիայի Միացյալ Նահանգների միջև հաստատված քսանամյա հրադադարի լրանալուց հետո իսպանացիները որոշել են ծովից հարված հասցնել հոլանդական առևտրական նավերին, որոնք կայանված էին Միջերկրական ծովում։

Այդ իսկ պատճառով նրանք պատրաստվում էին ձևավորել հզոր և միացյալ նավատորմ՝ ծովակալ Մարտին դե Վալեսիլի, Խուան Ֆահարդոյի և Ֆրանսիսկո դե Ասևեդոյի հրամանատարությամբ։

Սակայն նավատորմերի միավորելու ծրագիրը ձախողվում է և ի վերջո 1621 թվականի օգոստոսի 6-ին իսպանական նավատորմը դուրս է գալիս Կադիս։ Նավատորմի կազմում էին Ֆեդրիկե դե Տոլեդոյի կազմած նավատորմի 9 նավերը։

Չորս օր անց Տոլադոն նկատում է հոլանդական ավելի քան 50 նավեր, որոնցից 20-ը եղել են զինված, իսկ մնացածը՝ առևտրային նպատակներով ստեղծված։

Տոլեդոն չվախենալով հոլանդացիների քանակական առավելությունից մարտի բռնվեց Նիդերլանդների ռազմական նավատորմի դեմ։

Նրա գլխավորած ուժերը կարողացան խորտակել հոլանդական 5 նավ և գրավել 2-ը։ Մնացած նավերը հոլանդական մարդասիրական օգնությամբ կարողացան դուրս գալ պայքարից և շարունակեցին ուղեկցել Միջերկրական ծովով ուղևորվող առևտրական նավերին։

Ջիբրալթարի ծովամարտի հաղթանակը Իսպանիայում ընդունվեց ցնծությամբ։

Ճակատամարտի մասնակից շատ սպաներ ստացան դրամական պարգևներ և տիտղոսներ, իսկ ծովակալ Ֆեդրիկե դե Տոլեդո ստացավ *«Պորտուգալիայի թագավորության ազգային պատերազմի գեներալ-մայոր»-ի կոչում*։

## Ծանոթագրություններ

Կատեգորիա:Իսպանիայի ճակատամարտեր
Կատեգորիա:Նիդերլանդների ճակատամարտեր
Կատեգորիա:Նիդերլանդական հեղափոխություն
Կատեգորիա:Նիդերլանդների ծովամարտեր
Կատեգորիա:1621 Եվրոպայում
Utopian Land

**«Ուտոպիական երկիր»** (), հունական Argo խմբի երգը, որով ներկայացրել են Հունաստանը Եվրատեսիլ 2016 երգի մրցույթում։ Երգը կատարվել է հունարեն և անգլերեն լեզուներով, նաև Հյուսիսային Հունաստանի բարբառով, որը կոչվում է պոնտական հունարեն։ Երգը թողարկվել է 2016 թվականի մարտի 10-ին։

Խումբը ներկայացրել է Հունաստանը Եվրատեսիլի առաջին կիսաեզրափակիչում, որը կայացել է 2016 թվականի մայիսի 10-ին, բայց չի անցել ֆինալ, որն էլ կայացել է մայիսի 14-ին։

## Ծանոթագրություններ

Կատեգորիա:Եվրատեսիլ 2016 երգի մրցույթի երգեր
Ջիբրալթարի ճակատամարտ (այլ կիրառումներ)

**Ջիբրալթարի ճակատամարտ**, ծովային հակամարտություն Ջիբրալթարում։
# Ջիբրալթարի ճակատամարտ – ծովային ճակատամարտ Նիդերլանդական հեղափոխության ընթացքում՝ Իսպանիայի և Նիդերլանդների միջև։
# Ջիբրալթարի ճակատամարտ – ծովային ճակատամարտ Նիդերլանդական հեղափոխության ընթացքում՝ մի կողմից գաղութատեր Իսպանիայի, մյուս կողմից կիսանկախ վիճակում գտնվող Նիդերլանդների և նրա դաշնակից Դանիա-Նորվեգական ունիայի միջև։
# Ջիբրալթարի ճակատամարտ – ծովային ճակատամարտ Ֆրանսիայի հեղափոխական պատերազմի ընթացքում՝ Իսպանիայի և Մեծ Բրիտանիայի ռազմածովային ուժերի միջև
# Ջիբրալթարի գիշերային ճակատամարտ – ծովային ճակատամարտ Ֆրանսիայի հեղափոխական պատերազմի ընթացքում մի կողմից Մեծ Բրիտանիայի և Պորտուգալիայի, իսկ մյուս կողմից Իսպանիայի և Ֆրանսիայի միացյալ կոալիցիայի միջև։
Amsterdam (երգ)

***Amsterdam***, Ժակ Բրելի երգը, որը առաջին անգամ կատարվել է 1964 թվականին։

## Պատմություն
Բրելի ամենահայտնի ստեղծագործություններից մեկը, որը իր հայտնիությամբ զիջում է միայն *[[Ne me quitte pas]]* երգին։ Գրվել է հնամյա անգլիական *[[Greensleeves]]* երգի մոտիվների հիման վրա՝ «բրելյան կրեշչենդոյին» հատուկ անփոփոխ տեմպով։ Առաջին անգամ երգը կատարվել է «Օլիմպիա» համերգի ժամանակ 1964 թվականի հոկտեմբերի 16-ին, որտեղ հանդիսատեսը մեծ սիրով է ընդունել երգը՝ շարունակական ծափահարություններով ճանապարհելով երգչին։ Պասկալ Սևրանի կարծիքով՝ այդ ստեղծագործության ներկայացման երեկոն «Օլիմպիայի» պատմության ամենախոշոր իրադարձություններից մեկն էր։

1964 թվականի հոկտեմբերի 21-ին հրապարակվել է *[[Olympia 1964]]* համերգային ձայնասկավառակի կազմում։ Ստուդիական ձայնագրություն չի կատարվել, և հանրահայտ կարծիք է այն, որ ինքը հեղինակը, իբր, չի սիրել այս ստեղծագործությունը։ Նման կարծիքը հիմնված է այն փաստի վրա, որ Բրելը սկզբնապես որոշել էր կատարել *Amsterdam* երգը համերգի ամենասկզբում՝ հավանաբար չհաշվարկելով լսարանի մոտ ունեցած հաջողությունը, սակայն փորձին ներկա գտնվող հանդիսատեսի արձագանքը ստիպել է նրան փոխել իր կարծիքը։

Համերգի հեռարձակումը Europe 1 ռադիոկայանով ևս նպաստել է երգի ֆենոմենալ հաջողությանը։ Բրելը սովորաբար իր ստեղծագործությունները մի համերգի ժամանակ երկրորդ անգամ չէր կատարում, և երկու բացառություններից մեկը, ինչպես պատմում էր իրեն նվագակցող Ժան Կորտին, արվել էր հենց այդ երգի համար՝ հանդիսատեսի խնդրանքով 1965 թվականին Մոսկվայում։

*Amsterdam* երգը մինչ օրս հաճախ կատարվում է տարբեր երաժիշտների կողմից տարբեր լեզուներով։ Երգի անգլերեն թարգմանությունն արել է Մորտ Շումանը, և առաջին անգլալեզու տարբերակը ձայնագրել է Սքոթ Ուոքերը 1967 թվականին։ Առավել հայտնի տարբերակը պատկանում է Դևիդ Բոուիին (1973)։

## Քավեր տարբերակներ և ադապտացիաներ
* Մորտ Շուման՝ անգլերենով (1978)
* Parabellum (իր սեփական, առավել կոպիտ տեքստի տարբերակով) (1986)
* Միշել Թոռը (ով ունի իր սեփական երգը նույն անվամբ) տրիբյուտ հավաքածուի համար
* Իզաբել Բուլե՝ *[[Au moment d'être à vous]]* (2002)
* Les Enfoirés (Գարու, Սերժ Լամա, Հելեն Սեգարա) — *[[Tous dans le même bateau]]* (2002)
* Ուտե Լեմպեր՝ *But One Day...* (2002), ֆրանսերեն և անգլերեն
* I Muvrini՝ ֆրանսերեն և կորսիկաներեն։ Նաև երգը կատարել են Ուտե Լեմպերի հետ միասին, իսկ 2008 թվականի մարտի 15-ին Բրյուսելում կատարել են Ֆլորան Պանյիի և երգչախմբի հետ միասին։
* Մարկ Ալմոնդ՝ *Brel Extras* (2008), անգլերեն։

## Ծանոթագրություններ

## Արտաքին հղումներ
* 
* 
* 
*
Բարբարա Բրիլսկա

**Բարբարա Բրիլսկա** (, ), թատրոնի և կինոյի լեհ դերասանուհի։ ԽՍՀՄ Պետական մրցանակի դափնեկիր (1977 թ.)։ Արժանացել է նաև մի շարք այլ մրցանակների ու պարգևների։

## Կենսագրություն
Բարբարա Բրիլսկան ծնվել է Լոձ քաղաքի մոտակայքում գտնվող Սկոտնիկի գյուղում։ Առաջին անգամ էպիզոդիկ դերով հանդես է եկել 15 տարեկանում ` «Երջանկության կրկնակոշիկները» (1958 թ.) ֆիլմում։ Սովորել է Լոձի բարձրագույն թատերական դպրոցում և մասնակցել թատերական խմբակի ներկայացումներին։ 1967 թվականին ավարտել է Վարշավայի թատրոնի, կինոյի և հեռուստատեսության բարձրագույն դպրոցը։ Մի քանի ֆիլմերից հետո, 1966 թվականին նկարահանվել է Բոլեսլավ Պրուսի վեպի մոտիվներով նկարահանված, Եժի Կավալերովիչի «Փարավոն» կինոնկարում ` կատարելով քրմուհի Կամայի դերը։ Բարբարա Բրիլսկային մեծ ճանաչում է բերել Եվայի դերը` 1972 թվականին նկարահանված «Սիրո անատոմիան» կինոնկարում։

Բարբարա Բրիլսկան նկարահանվել է նաև խորհրդային, չեխոսլովակյան, գերմանական և բուլղարական կինոնկարներում։ ԽՍՀՄ-ում նա հայտնի է դարձել 1975 թվականին նկարահանված, Էլդար Ռյազանովի «Ճակատագրի հեգնանք, կամ Բաղնիքդ անուշ» կինոնկարով։ Այդ ֆիլմում կատարած դերի համար արժանացել է ԽՍՀՄ պետական մրցանակի։

Բարբարա Բրիլսկան նկարահանվել է նաև «Բումերանգ» (1966 թ.), «Կյանքից առավել թանկ» (1966-1968 թթ.), «Բազեի հետքը» (1968 թ.), «Սպիտակ գայլեր» (1969 թ.), «Պան Վոլոդիյովսկի» (1969 թ.), «Ազատագրում» (1972 թ.), «Մահվան արխիվը» (1979 թ.), «Դաուն Հաուս» (2001 թ.), «Կազուս Բելլի» (2002 թ.), «Ճակատագրի հեգնանք. Շարունակություն» (2007 թ.) և այլ ֆիլմերում։

## Անձնական կյանքը
Բարբարա Բրիլսկան ամուսնացած է եղել երեք անգամ ` դերասան Եժի Զելնիկի, գիտնական Յան Բորովեցի և բժիշկ Լյուդվիգ Կոսմալի հետ։ Ունեցել է երկու երեխա` մեկ որդի և մեկ դուստր։ Դուստրը՝ դերասանուհի և մոդել Բարբարա Կոսմալը, 1993 թվականին զոհվել է ավտովթարից։

## Մասնակի ֆիլմագրությունը

## Ծանոթագրություններ

Կատեգորիա:Լեհ դերասանուհիներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Կինոդերասանուհիներ